b"\n_START_ARTICLE_\nSemantic MediaWiki\n_START_SECTION_\nHist\xc3\xb2ria\n_START_PARAGRAPH_\nLa primera versi\xc3\xb3 del Semantic MediaWiki va apar\xc3\xa8ixer el 2005 fruit del treball de Markus Kr\xc3\xb6tzsch, Denny Vrande\xc4\x8di\xc4\x87 i Max V\xc3\xb6lkel. El seu desenvolupament va gaudir finan\xc3\xa7ament inicial d'un projecte FP6 i, despr\xc3\xa9s, gr\xc3\xa0cies a la Universitat de Karlsruhe. Posteriorment va prendre'n el relleu diferents membres de la comunitat que en va sorgir al voltant.\n_START_SECTION_\nSintaxi b\xc3\xa0sica\n_START_PARAGRAPH_\nLes anotacions sem\xc3\xa0ntiques es realitzen mitjan\xc3\xa7ant \xc2\xabpropietats\xc2\xbb que connecten la p\xc3\xa0gina on es troben a altres dades, que poden ser unes altres p\xc3\xa0gines o altres valors, com ara cadenes de text o nombres. La relaci\xc3\xb3 entra la propietat i el seu valor reflecteix un triplet sem\xc3\xa0ntic del tipus subjecte -> predicat -> objecte._NEWLINE_Com a exemple, una p\xc3\xa0gina sobre Alemanya podria incloure l'estament que la seva capital \xc3\xa9s Berl\xc3\xadn. En aquest cas, la sintaxi seria:_NEWLINE_ ... la capital \xc3\xa9s [[T\xc3\xa9 capital::Berl\xc3\xadn]] ..._NEWLINE_que \xc3\xa9s equivalent a l'afirmaci\xc3\xb3 \xc2\xabAlemanya\xc2\xbb \xc2\xabt\xc3\xa9 capital\xc2\xbb \xc2\xabBerl\xc3\xadn\xc2\xbb, assumint cada element el paper de subjecte, predicat i objecte respectivament._NEWLINE_En tot cas, la forma m\xc3\xa9s habitual d'emmagatzemar aquestes relacions \xc3\xa9s mitjan\xc3\xa7ant plantilles de MediaWiki, que ja inclouen la sintaxi necess\xc3\xa0ria. En el cas anterior, \xc2\xabAlemanya\xc2\xbb podria estar definida per una plantilla de pa\xc3\xads del tipus:_NEWLINE_{{Pa\xc3\xads_NEWLINE_..._NEWLINE_|Capital=Berl\xc3\xadn_NEWLINE_..._NEWLINE_}}_NEWLINE_I la plantilla \xc2\xabPa\xc3\xads\xc2\xbb contindria llavors l'assignaci\xc3\xb3 sem\xc3\xa0ntica.\n_START_SECTION_\nComunitat\n_START_PARAGRAPH_\nLa comunitat de desenvolupadors i usuaris es reuneix 2 cops a l'any, a la primavera a Nord-am\xc3\xa8rica i a la tardor a Europa, en esdeveniments que s'anomenen SMWCon. Aquestes trobades han reunit fins ara entre 30 i 100 persones segons l'edici\xc3\xb3, i acostumen a tenir sessions de formaci\xc3\xb3 i altres pr\xc3\xb2piament en format confer\xc3\xa8ncia."